Na osnovu Odluke o utrošku sredstava broj 1363/12 od 10.12.2012. godine, Skupština Ljekarske komore TK na prijedlog Izvršnog odbora Ljekarske komore TK na sjednici održanoj dana 11.06.2013. godine usvojila je, čije izmjene i dopune, na prijedlog Izvršnog odbora, su usvojene na sjednici Skupštine održane dana 12.05.2022. godine, čiji prečišćeni tekst glasi

**PRAVILNIK**

**O NAKNADAMA ČLANOVIMA ORGANA KOMORE**

1. **OPĆE ODREDBE**

**Član 1.**

Ovim Pravilnikom uređuju se uvjeti, kriteriji i način ostvarivanja prava na naknade i druga materijalna prava koja pripadaju članovima organa Ljekarske komore Tuzlanskog kantona (u daljem tekstu: Komora), kao i članovima Komore koji su delegirani u članstvo organa Ljekarske/liječničke komore FBiH (u daljem tekstu: Federalna Komora) te visina istih.

1. **NAKNADE KOJE PRIPADAJU ČLANOVIMA ORGANA KOMORE**

**1. Naknada za rad u organima Komore**

**Član 2.**

Članu organa Komore pripada pravo na naknadu za rad u organu Komore, čiji je član.

Pravo na naknadu za rad u organu Komore član ostvaruje prisustvom sjednici organa Komore, čiji je član.   
Zloupotreba korištenja prava iz st. 1. ovog člana, smatra se materijalnom štetom i podliježe obavezi odgovornosti za tu štetu u skladu sa zakonom.

**Član 3.**

Članu organa Komore, koji prisustvuje sjednici organa Komore čiji je član, pripada naknada u visini od 70,00 KM.

Član organa Komore, koji prisustvuje sjednici organa Komore čiji je član, a čije prebivalište po CIPS obrascu je u drugom mjestu na području Tuzlanskog kantona, osim mjesta sjedišta Komore, tj. Tuzle, pripada i pravo na naknadu za prevoz vlastitim sredstvom do sjedišta Komore i nazad, u iznosu koji je jednak vrijednosti: cijena 1 L goriva (varijabilna) X 0,15 X zbir kilometara do sjedišta Komore i nazad.

Naknada iz stava 1. i 2. ovog člana odobrava se odlukom o isplati naknade koju donosi predsjednik Komore, a na osnovu pismenog izvještaja Stručne službe Komore o prisustvu sjednici organa Komore.

Pismeni izvještaj o prisustvu sjednici organa Komore obavezno sadrži i verifikacioni list prisutnih sjednici.

**2. Naknada za rad u organima Ljekarske / Liječničke komore FBiH**

**Član 4.**

Članu Komore kojeg Komora delegira u organe Federalne Komore pripada pravo na naknadu za rad u organu Federalne Komore, čiji je član.

Pravo na naknadu za rad u organu Komore član ostvaruje prisustvom sjednici organa Federalne Komore, čiji je član.   
Zloupotreba korištenja prava iz st. 1. ovog člana, smatra se materijalnom štetom i podliježe obavezi odgovornosti za tu štetu u skladu sa zakonom.

**Član 5.**

Članu organa Federalne Komore koji prisustvuje sjednici organa Federalne Komore, čiji je član, pripada naknada u visini od 70,00 KM.

Ova naknada odobrava se odlukom o isplati naknade koju donosi predsjednik Komore, a na osnovu pismenog izvještaja Stručne službe Federalne Komore o prisustvu sjednici organa Federalne Komore.

Pismeni izvještaj o prisustvu sjednici organa Federalne Komore obavezno sadrži i verifikacioni list prisutnih sjednici.

**Član 6.**

Članu organa Federalne Komore, a u svrhu prisustva sjednici organa čiji je član, Komora će obezbijediti prevoz do sjedišta Federalne Komore i nazad.

**Član 7.**

Ukoliko Komora ne obezbijedi prevoz do sjedišta Federalne Komore u svrhu prisustva sjednici član organa Federalne Komore ima pravo na naknadu za prevoz vlastitim sredstvom u iznosu koji je jednak vrijednosti: cijena 1 L goriva (varijabilna) X 0,15 X zbir kilometara do sjedišta Federalne Komore i nazad.

Ova naknada odobrava se odlukom o isplati naknade koju donosi predsjednik Komore, a na osnovu pismenog izvještaja Stručne službe Federalne Komore o prisustvu sjednici organa Federalne Komore.

Pismeni izvještaj o prisustvu sjednici organa Federalne Komore obavezno sadrži i verifikacioni list prisutnih sjednici.

1. **PRIJELAZNE I ZAVRŠNE ODREDBE**

**Član 8.**

Ovaj Pravilnik stupa na snagu narednog dana od dana usvajanja od strane Skupštine Ljekarske komore Tuzlanskog kantona.

**Član 9.**

Izmjene i dopune ovog Pravilnika stupaju na snagu narednog dana od dana usvajanja od strane Skupštine Ljekarske komore Tuzlanskog kantona.

**Predsjednik Skupštine**

Mr.sc. Hidajet Rahimić, dr.med.prim.

Tuzla, 20.06.2013. godine

Broj: 948/13

Pravilnik je objavljen na oglasnoj tabli Komore i web stranici [www.ljktk.ba](http://www.ljktk.ba) nakon što je potvrđen od strane Skupštine Ljekarske komore TK na sjednici održanoj dana 11.06.2013. godine.

**Predsjednik Skupštine**

Doc. dr.sc. Hasan Osmić, dr.med.prim.

Tuzla, 12.05.2022. godine

Broj: 910/22

Izmjene i dopune Pravilnika su objavljene na oglasnoj tabli Komore i web stranici [www.ljktk.ba](http://www.ljktk.ba) nakon što su potvrđene od strane Skupštine Ljekarske komore TK na sjednici održanoj dana 12.05.2022. godine.